Songs of Experience (אלבום של U2)

Songs of Experience (בעברית: שירים של ניסיון) הוא אלבום האולפן ה-14 של להקת הרוק האירית U2. הוא יצא ב-1 בדצמבר 2017 והופק על ידי ג'קנייף לי, ראיין טדר סטיב ליליווייט, אנדי בארלו, ג'ליון תומאס, ברנט קטצ'ל, פול אפוורת', דיינג'ר מאוס וקלן גפני. האלבום אמור להיות המשך של האלבום "Songs of Innocence" מ-2014. בעוד ש-"Songs of Innocence" חקר את שנות הנעורים של חבריי הלהקה באירלנד בשנות ה-70, "Songs of Experience" הוא תמטית אסופה של מכתבים שנכתבו על ידי הסולן בונו לאנשים ולמקומות קרובים לליבו. האלבום כולל את חיים, קנדריק לאמאר וליידי גאגא.

== כתיבה והקלטה ==
לפי הגיטריסט דה אדג', הלהקה הבינה במהלך הסשנים של "Songs of Innocence" שהם עובדים על מה שיהפוך לשני אלבומים.<ref></ref> ב-16 בנובמבר 2014, בונו נפצע בתאונת אופניים בסנטרל פארק בניו יורק. במהלך ההחלמה שלו, הוא כתב שירים.<ref></ref>

הלהקה תכננה להוציא את האלבום ברבע הרביעי של 2016, אבל הם החליטו לדחות את היציאה שלו. אחרי התזוזה בפוליטיקה הגלובלית לכיוון שמרני, ובעיקר הברקזיט והבחירות לנשיאות ארצות הברית 2016, הלהקה רצתה לבדוק מחדש את הטון של האלבום. על פי דה אדג', רוב השינויים באלבום היו במילים ומאוד קטנים והדגישו או הביעו טוב יותר רעיון.<ref name=":1"></ref> בארלו גם אמר שהלהקה הוציאה כמה שירים מהאלבום והוסיפה כמה חדשים.<ref name=":0"></ref>

רבים מהחלקים האינדיבידואליים, בייחוד של המתופף לארי מולן ג'וניור על התופים ושל הבסיסט אדם קלייטון על הבס, הוקלטו בנפרד ולדעת הלהקה הייתה חסרה בשירים אנרגיה שהם יכלו להשיג בטייק של הלהקה.<ref name=":0" /> אחרי שחברי הלהקה עבדו על השירים, הם נכנסו במרץ 2017 לאולפני Electric Lady בניו יורק עם סטיב ליליווייט כדי להקליט מחדש כלהקה.<ref></ref> בונו קרא לליליווייט "האדם הטוב ביותר להקליט אותנו באולפן כשלהקה מנגנת בהופעה חיה".<ref></ref>

== קומפוזיציה ==
המילים של "Songs of Experience" משקפות את "האפוקליפסה הפוליטית והאישית" שבונו הרגיש שקרתה בחייו ב-2016 עם "המפגש שלו עם המוות" והאירועים הגלובליים שקרו עם עליית השמרנות.<ref name=":2"></ref>

ריף הגיטרה ב-"Lights of Home" מבוסס על הבס בשיר "My Song 5" של חיים. האחיות חיים שרו קולות רקע בשיר.<ref name=":3"></ref> השיר מתייחס לחוויית הכמעט מוות של בונו.<ref></ref> השיר "You're the Best Thing About Me" הוא שיר אהבה לאשתו של בונו, אלי, לאחר שהיה לו סיוט שהוא הרס את מערכת היחסים שלהם.<ref></ref> המילים של השיר "Get Out of Your Own Way" מדברות על הבנות של בונו.<ref name=":2" /> המילים גם מתייחסות למשבר הפוליטי בארצות הברית.<ref name=":2" /> בין "Get Out of Your Own Way" ו-"American Soul" יש קטע של ספוקן וורד של קנדריק לאמאר.<ref name=":2" /><ref name=":3" /> ליידי גאגא משתתפת ב-"Summer of Love".<ref name=":3" /> המילים של השיר הושפעו מהסיפור של גנן מחלב שגידל פרחים בזמן מלחמת האזרחים בסוריה כ"אקט של התנגדות" לפני שהוא נהרג על ידי הפצצה אווירית.<ref name=":1" /> השיר "Red Flag Day" מדבר על פגישה רומנטית על החוף ועל פליטים סורים שמנסים לברוח דרך הים התיכון.<ref></ref><ref></ref> "Landlady" הוא מחווה לאלי מבונו על שתמכה בו בימים הראשונים של הלהקה ועל שהייתה המוטיבציה שלו לחזור הביתה.<ref></ref><ref>בונו (מרואיין) (18 באוקטובר 2017) "Interview with Bill Flanagan". Written in My Soul (שידור רדיו). Sirius XM.</ref> ב-"Love Is Bigger Than Anything in Its Way" אנדרו טאגרט מהצ'יינסמוקרס מנגן על קלידים. "13 (There is a Light)" מדבר על הילדים של בונו.<ref name=":3" /><ref></ref>

== עטיפה ושם ==
עטיפת האלבום עוצבה על ידי שון מקגרת'<ref></ref> וחברת AMP Visual עיצבה את האלבום, הייתה אחראית על הניהול האומנותי ועל השיווק.<ref></ref> התמונה על האלבום צולמה על ידי אנטון קורביין. רואים בה את הבן של בונו, אלי, ואת הבת של דה אדג', סיאן, מחזיקים ידיים.<ref></ref> שם האלבום, "Songs of Experience" לקוח מאוסף השירים של ויליאם בלייק, "Songs of Innocence and of Experience".<ref name=":4"></ref>

== הוצאה וקידום ==
U2 שיתפה פעולה עם חברת התקליטים איילנד רקורדס בהוצאת "Songs of Experience", מה שהייתה הפעם הראשונה שאיילנד רקורדס תרמה לאלבום של U2 מאז "How to Dismantle an Atomic Bomb" ב-2004.<ref name=":5"></ref>

ב-23 במאי 2017, U2 ביצעה את "The Little Things That Give You Away" ב-"ג'ימי קימל לייב!".<ref></ref> בזמן סיבוב ההופעות "The Joshua Tree" הלהקה השמיעה את האלבום לעיתונאים מתעשיית המוזיקה והרדיו.

ב-6 בספטמבר יצא "You're the Best Thing About Me" כסינגל.<ref></ref> ב-7 בספטמבר הלהקה ביצעה את "You're the Best Thing About Me" ב-"טונייט שואו עם ג'ימי פאלון".<ref></ref>

ב-1 בנובמבר הלהקה הודיעה שהאלבום יצא ב-1 בדצמבר, חשפה את עטיפת האלבום, הוציאה את "Get Out of Your Own Way" ואת "The Blackout" לשירותי סטרימינג ופרסמה את תאריכי ההופעות של סיבוב בשם "Experience + Innocence Tour" באמריקה הצפונית.<ref name=":4" /> כל כרטיס שנרכש להופעה כלל עותק של "Songs of Experience".<ref></ref> הלהקה הופיעה בכיכר טרפלגר בלונדון ב-11 בנובמבר. באותו יום U2 קיבלה את פרס האייקון הגלובלי בטקס פרסי המוזיקה של MTV אירופה.<ref></ref> ב-17 בנובמבר השיר "American Soul" יצא.<ref></ref>

"Songs of Experience" יצא ב-1 בדצמבר.<ref name=":4" /> ספוטיפיי הפיקו מיני-סרט תיעודי בשם "U2 in America" שהיה זמין כחלק מרשימת השירים,<ref></ref> והלהקה גם הקליטה סשן של "Spotify Singles".<ref name=":5" /> ביום שיצא האלבום U2 הופיעה בתוכנית "Good Morning Football"<ref></ref> ובהיי ליין בניו יורק.<ref></ref> ב-2 בדצמבר U2 הייתה התארחה בסטארדיי נייט לייב.<ref></ref> שישה ימים אחרי צאת האלבום בונו ודה אדג' נסעו בקו U2 של הרכבת התחתית של ברלין והופיעו על פלטפורמת הרכבת התחתית.<ref></ref> ב-19 בדצמבר שודר ב-BBC One ספיישל על הלהקה שכלל הופעה של הלהקה וראיונות עם קאט דיילי.<ref></ref>

הסיגנל השני מהאלבום היה "Get Out of Your Own Way" שיצא ב-16 בינואר 2018.<ref></ref> הלהקה הופיעה בטקס פרסי הגראמי ה-60. בונו ודה אדג' הופיעו בשיר "XXX" עם קנדריק לאמאר ושודרה הופעה של U2 של "Get Out of Your Own Way" על ארבה לפני פסל החירות.<ref></ref> השיר "American Soul" שבוצע גם שם באותו היום הוקרן בטורניר אליפות המכללות בכדורסל ב-2018.<ref></ref> "Love Is Bigger Than Anything in Its Way" יצא כסינגל ב-23 באפריל.<ref></ref>

== קבלה ==

האלבום "Songs of Experience" קיבל ביקורת מעורבות.<ref></ref> ב-Metacritic האלבום קיבל ציון של 63 בהתבסס על 28 ביקורות.<ref></ref> האלבום "Songs of Experience" הגיע למקום השלישי במצעד אלבומי השנה של רולינג סטון והשיר "Lights of Home" הגיע למקום החמישי במצעד שירי השנה של רולינג סטון.<ref></ref><ref></ref> בהניו יורק טיימס השיר "The Blackout" הופיע ברשימת 54 השירים הטובים ביותר של השנה.<ref></ref> בסקר המבקרים של הווילג' ווייס, Pazz & Jop, האלבום "Songs of Experience" הגיע למקום ה-98.<ref></ref> הוא היה מועמד לאלבום הרוק של השנה בפרסי המוזיקה של בילבורד 2018.<ref></ref>

"Songs of Experience" פתח במקום הראשון במצעד הבילבורד 200. "Songs of Experience" היה האלבום השמיני של U2 שהגיע למקום הראשן בארצות הברית. עם כניסתו למקום הראשון היא הפכו ללהקה היחידה בארצות הברית שהיה לה אלבום במקום הראשון בשנות ה-80, ה-90, ה-2000 וה-2010.<ref></ref>

האלבום פתח במצעד האלבומים הקנדי במקום הראשון והיה האלבום השישי של U2 שהגיע למקום הראשון בקנדה.<ref></ref> הוא פתח במקום החמישי במצעד האלבומים הבריטי.<ref></ref> באירלנד האלבום פתח במקום הראשון והלהקה הפכה ללהקה הראשונה ש-12 אלבומים שלה הגיעו למקום הראשון באירלנד. בהולנד האלבום הגיע למקום הראשון.<ref></ref> "Songs of Experience" היה האלבום השישי הכי נמכר ב-2017 ומכר 1.3 מיליון עותקים.<ref></ref>

== רשימת שירים ==

== משתתפי האלבום ==
* בונו - שירה
* דה אדג' - גיטרה, שירה, קלידים
* אדם קלייטון - גיטרה בס
* לארי מולן ג'וניור - תופים, כלי הקשה

== קישורים חיצוניים ==

* [https://www.u2.com/music/albums/4172 Songs of Experience] באתר הרשמי של U2 (באנגלית)

== הערות שוליים ==

קטגוריה:אלבומי 2017
קטגוריה:U2
קטגוריה:אלבומים באנגלית
קטגוריה:אלבומים שהופקו על ידי ג'קנייף לי
קטגוריה:אלבומים שהופקו על ידי פול אפוורת'
קטגוריה:אלבומים שהופקו על ידי ראיין טדר
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת אינטרסקופ רקורדס